সরেজমিনে জানা গেছে, চান্দহর ইউনিয়নের রিফায়েতপুর-মাধবপুর ও সোনাটেংরা গ্রামের সবুজ সমারোহ ফসলী জমিতে (চকে) গড়ে উঠেছে ১৭টি ইটভাটা। পুরো চক এখন ইটভাটার নগরীতে পরিণত হয়েছে। ভুক্তভোগী চাষীরা অবৈধভাবে গড়ে উঠা এসব ইটভাটার জন্য প্রভাবশালী ভাটা মালিক ও স্থানীয় ইউপি চেয়ারম্যান শওকত হোসেন বাদলকে দায়ী করলেন। মোল্লাহ ব্রিক্স-এর স্বত্তাধিকারী মোঃ মোশারফ মোল্লাহ নিজেদের ২টিসহ ওই চকে ১৭টি ইটভাটার কথা স্বীকার করে বলেন, আমরা শুরু করে মানুষকে এ ব্যবসায়ের পথ দেখিয়েছি। তাতে অসুবিধার কিছু নেই। চেয়ারম্যান শওকত হোসেন বাদল বলেন, আমিও চাই না এভাবে ইটভাটা গড়ে উঠুক। ইটভাটার ফলে ফসলি জমি নষ্টসহ পরিবেশ বিপর্যয় হচ্ছে। কিছু মানুষের অনুরোধে জনপ্রতিনিধি হিসেবে আমি ট্রেড-লাইসেন্স ও অনাপত্তি পত্র দিয়ে থাকি।সে ক্ষেত্রে সরকারি নিয়মনীতির কথা উল্লেখ থাকে।